Diari Oficial de la Generalitat Valenciana


Sumari del DOGV 8732, del 04-02-2020 (2020/158)

Notificació de la sentència dictada en el rotlle d'apel·lación número 307/2017.
-------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/158


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lación número 307/2017.  
 [2020/158]  
La Secció Sisena de l'Audiència Provincial de València ha dictat, en el rotlle d'apel·lació número 307/2017, la resolució que té l'encapçalament i la dispositiva com segueix:  
  
«Reclamació drets procuradora Eva Domingo Martínez contra el seu client.   
Apel·lant: Spineway Spain, SL.  
Procuradora: Eva Domingo Martínez.  
Decret  
València, 7 de gener de 2020  
Antecedents de fet  
Primer. La procuradora Eva Domingo Martínez ha reclamat del seu poderdant, Spineway Spain, SL, la quantitat de mil tres-cents seixanta euros amb noranta-huit cèntims d'euro, que afirma se li deuen pels drets meritats en el rotlle d'apel·lació número 307/2017, seguit en aquesta secció, i acompanya nota de drets en aquest procediment de jura de comptes.  
Segon. D'aquesta petició s'ha donat trasllat al seu poderdant, Spineway Spain, SL, i s'ha requerit per mitjà d'edictes per un termini de 10 dies perquè dins d'aquest abone la quantitat reclamada, amb l'advertència de constrenyiment, o bé s'opose al compte amb l'exposició dels motius de la impugnació.  
Tercer. Dins del termini concedit, la part requerida no ha impugnat el compte presentat.  
Part dispositiva  
Acord  
A efectes merament integradors del títol no judicial comprés en l'article 34-3 de la Llei d'enjudiciament civil, i una vegada examinats i complits tots els requisits legalment establits, es determina la quantitat de mil tres-cents seixanta euros amb noranta-huit cèntims d'euro per la qual pel Jutjat de Primera Instància competent ha de despatxar-se l'execució contra els béns del deutor Spineway Spain, SL, pel concepte de l'import de la nota de drets de la procuradora Eva Domingo Martínez en el rotlle d'apel·lació número 307/2017, que dimana de les actuacions número 388/2016, seguides en el Jutjat de Primera Instància número 25 de València.  
Es notifica aquesta resolució al deutor Spineway Spain, SL, per mitjà d'edictes que es publicaran en el Diari Oficial de la Generalitat Valenciana, i a la procuradora perquè en el seu cas puga sol·licitar l'execució davant del Jutjat de Primera Instància (aquesta resolució amb signatura digital té valor de resolució original, de manera que és innecessària l'expedició de testimoniança a aquests efectes).  
Contra aquesta resolució no es pot interposar cap recurs perquè no prejutja la sentència que puga recaure en judici ordinari ulterior.  
Aquest és el meu decret, que pronuncie, mane i signe.»  
  
I, perquè es publique en el Diari Oficial De La Generalitat Valenciana a fi de notificar la part incompareguda demandada apel·lant Spineway Spain, SL, expedisc aquest edicte.  
  
València, 8 de gener de 2020.- La lletrada de l'Administració de justícia: Inmaculada C. Ripollés Martínez.